നര്കോട്ടിക് ജിഹാദ് :സമുദായ സംഘടനകള്ക്ക് പങ്കില്ലെന്ന് സമാധാനയോഗം പാലാ: പാലാ ബിഷപ് ജോസഫ് കല്ലറങ്ങാടിന്റെ പ്രസംഗത്തോടനുബന്ധിച്ച് ബിഷപ് ഹൗസിലേക്ക് നടത്തിയ മാര്ച്ചടക്കമുള്ള പരിപാടികളില് സമുദായ സംഘടനകള്ക്ക് പങ്കില്ലെന്ന് സമാധാനയോഗം വിലയിരുത്തി. പാലായിലുണ്ടായ പ്രതിഷേധങ്ങളുടെ പശ്ചാത്തലത്തിലായിരുന്നു പൊലീസ് സമാധാനയോഗം വിളിച്ചത്. പാലാ ഡിവൈ.എസ്.പി ഷാജു ജോസിന്റെ നേതൃത്വത്തില് നടന്ന യോഗത്തില് പാലായിലെയും ഈരാറ്റുപേട്ടയിലെയും വിവിധ സമുദായ നേതാക്കള് പങ്കെടുത്തു. പ്രതിഷേധ പരിപാടികളില് സമുദായ നേതാക്കള്ക്കോ സംഘടനകള്ക്കോ പങ്കില്ലെന്ന് യോഗത്തില് പങ്കെടുത്തവര് വ്യക്തമാക്കി. മതസാമുദായിക സമാധാന അന്തരീക്ഷം തകര്ക്കുന്ന രീതിയില് സമൂഹ മാധ്യമങ്ങളില് നടക്കുന്ന പ്രചരണങ്ങളെ യോഗം അപലപിച്ചു. ഇത്തരത്തില് പ്രചരണം നടത്തുന്നവര്ക്കെതിരെ നടപടി സ്വീകരിക്കുമെന്ന് പൊലീസും അറിയിച്ചിട്ടുണ്ട്. ഈരാറ്റുപേട്ടയില് പ്രവര്ത്തിക്കുന്ന ഒരു ഫുഡ് പ്രോസസിംഗ് യൂണിറ്റിനെതിരെ സമൂഹ മാധ്യമങ്ങളില് നടക്കുന്ന വ്യാജപ്രചാരണത്തിനെതിരെ നടപടിയെടുക്കുമെന്ന് ഡിവൈ.എസ്.പി പറഞ്ഞു. സൈബര് സെല് അന്വേഷണം നടത്തി നടപടിയെടുക്കും. വര്ഗീയ പരാമര്ശങ്ങളും കമന്റുകളും നടത്തുന്ന ഗ്രൂപ്പുകളെയും അന്വേഷണ പരിധിയില് കൊണ്ടുവരുമെന്നും കുറ്റക്കാര്ക്കെതിരെ കര്ശന നിയമനടപടി സ്വീകരിക്കുമെന്നും ഡിവൈ.എസ്.പി വ്യക്തമാക്കി. ഇമാം ഏകോപന സമിതി ചെയര്മാന് മുഹമ്മദ് നജീര് മൗലവി, കത്തോലിക്ക കോണ്ഗ്രസ് ഡയറക്റ്റര് ഫാ.ജോര്ജ് വര്ഗീസ് ഞാറക്കുന്നേല്, ഈരാറ്റുപേട്ട നൈനാര് പള്ളി പ്രസിഡന്റും കേരള മുസ്ലിം ജമാഅത്ത് ഫെഡറേഷന് സംസ്ഥാന പ്രസിഡന്റുമായ മുഹമ്മദ് സക്കീര്, കത്തോലിക്ക കോണ്ഗ്രസ് നേതാവ് രാജീവ് ജോസഫ് കൊച്ചുപറമ്ബില്, എന്.എസ്.എസ് ഡയറക്റ്റര് ബോര്ഡ് അംഗവും മീനച്ചില് താലൂക്ക് പ്രസിഡന്റുമായ സി.പി ചന്ദ്രന് നായര് ചൊള്ളാനിക്കല്, പാസ്റ്ററല് കൗണ്സില് സെക്രട്ടറി സിജു സെബാസ്റ്റ്യന് കൈമനാല്, ഈരാറ്റുപേട്ട മുഹ്യിദ്ദീന് ജുമാമസ്ജിദ് പ്രസിഡന്റ് പി.ടി അഫ്സറുദ്ദീന് പുള്ളോലില്, എസ്.എന്.ഡി.പി യോഗം മീനച്ചില് യൂണിയന് താലൂക്ക് അഡ്മിനിസ്ട്രേറ്റിവ് അംഗം സി.ടി രാജന് അക്ഷര, ഈരാറ്റുപേട്ട പുതുപ്പള്ളി ജുമാമസ്ജിദ് പ്രസിഡന്റ് കെ.ഇ പരീത് എന്നിവര് സമാധാന യോഗത്തില് പങ്കാളികളായി.